**UGOVOR ZA ISPORUKU ROBE**

**Br. \_\_\_\_ od \_\_.\_\_.2026. godine**

zaključen u Modriči između

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_**, pravno lice registrovano u skladu sa zakonskim propisima \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, sa sjedištem na adresi \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, zastupano po \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

koji postupa po osnovu \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, u daljem tekstu „Prodavac”, s jedne strane,

i

„Rafinerija ulja Modriča“ a.d. Modriča, pravno lice, registrovano u skladu sa zakonskim propisima Republike Srpske, BiH, sa sjedištem na adresi Vojvode Stepe Stepanovića 49, 74480 Modriča, RS, BiH, zastupano po generalnom direktoru Vladimiru Onishchenku, koji postupa po osnovu Statuta društva, u daljem tekstu „Kupac”, sa druge strane,

zajednički navedeni kao „Strane”, pojedinačno kao „Strana”, zaključili su ovaj Ugovor kako slijedi:

1. **PREDMET UGOVORA**

1.1. Predmet ovog Ugovora je kupoprodaja motorne kosačice i motornog trimera, u daljem tekstu „Roba“, prema karakteristikama, kvalitetu, jedinici mjere i cijenama prema Specifikaciji Robe, koja je u prilogu ovog Ugovora (Prilog br. 1), i koja čini njegov sastavni dio, na paritetu DAP „Rafinerija ulja Modriča“ a.d. Modriča, RS, BiH (Inkoterms 2010).

**2. VRIJEDNOST UGOVORA**

2.1. Maksimalna vrijednost robe iz predmeta Ugovora, prema procijenjenim količinama iznosi **\_\_\_\_\_\_\_\_\_\_\_** (bez PDV-a).

U cijenu Robe uključeno je: dokumentacija navedena u t. 4.3. Ugovora, ambalaža, označavanje, isporuka do odredišta.

2.2. Kupac nije obavezan naručiti Robu za maksimalnu vriednost, navedenu u t. 2.1. Ugovora.

2.3. Jedinična cijena Robe je fiksna i ne mijenja se za vrijeme trajanja Ugovora.

***Opcija, u zavisnosti od uslova isporuke:***

2.4. Troškovi carinjenja koji su neophodni za uvoz, uz plaćanje svih dažbina, poreza i taksi, koji se naplaćuju prilikom uvoza Robe nisu uključeni u cijenu i plaća ih Kupac.

**3. USLOVI PLAĆANjA**

3.1. Roba se plaća putem bankarskog transfera sredstava po bankarskim podacima navedenim u čl. 12. ovog Ugovora u roku od\_\_\_\_\_\_\_\_ dana *[rok navodi ponuđač]* od datuma isporuke Robe za svaku sukcesivnu isporuku, te potpisanog, od strane Kupca, *tovarnog lista (primjenjuje se u slučaju kada je Prodavac registrovan van teritorije Bosne i Hercegovine) / otpremnice* *(primjenjuje se u slučaju kada je Prodavac registrovan na teritoriji Bosne i Hercegovine)* i dokumenata navedenih u tački 4.3. ovog Ugovora.

3.2. Prilikom plaćanja po Ugovoru, sve bankarske troškove i provizije u banci Prodavaca plaća Prodavac, a troškove provizije u banci Kupca i korespodentskim bankama plaća Kupac.

3.3. Datum isplate je datum prenosa novčanih sredstava sa računa Kupca na račun Prodavca.

3.4. Kupac ima pravo da naplati ugovornu kaznu, nadoknadi gubitke Kupca i druge iznose koji pripadaju Kupcu od iznosa koji se plaća Prodavcu, prilikom vršenja takvog plaćanja po predmetnom Ugovoru.

**4. ROKOVI I USLOVI ISPORUKE**

4.1. Krajnji rok za isporuku Robe iznosi \_\_\_\_\_\_ danа od datuma\_\_\_\_\_\_\_\_\_\_\_\_\_\_\_ zahtjeva Kupca, kojom se utvrđuje količina Robe sa naznakom odstupanja.

4.2. Datum isporuke Robe je datum potpisivanja i ovjere *otpremnice* *(primjenjuje se u slučaju kada je Prodavac registrovan na teritoriji Bosne i Hercegovine) / tovarno-transportnog lista (primjenjuje se u slučaju kada je Prodavac registrovan van teritorije Bosne i Hercegovine)* od strane ovlašćenog predstavnika Kupca.

4.3. Prodavac će zajedno sa isporučenom Robom Kupcu takođe dostaviti i sledeće dokumente:

a) Račun-fakturu – broj orginalnih primjeraka sačinjava se u zavisnosti od broja pograničnih carinskih ispostava;

b) *Otpremnicu (primjenjuje se u slučaju kada je Prodavac registrovan na teritoriji Bosne i Hercegovine) / Tovarno - transportni list - broj originalnih primjeraka sačinjava se u zavisnosti od broja pograničnih carinskih ispostava (primjenjuje se u slučaju kada je Prodavac registrovan van teritorije Bosne i Hercegovine)*;

v) Certifikat o kvalitetu Robe;

g) Lista pakovanja uz navođenje sadržaja svakog koleta ili partije koja se isporučuje, bruto i neto težine;

d) Certifikat o porijeklu Robe;

e) Komplet tehničke dokumentacije za svaku jedinicu Robe u skladu sa Prilogom br. 1.

4.4. Kašnjenje u dostavljanju dokumentacije jednako je kašnjenju u isporuci Robe.

4.5. Smatraće se da je Prodavac predao, a Kupac preuzeo Robu:

a) kvantitativno – u skladu sa brojem tovarnih mjesta i težinom, navedenom u otpremnici *(primjenjuje se u slučaju kada je Prodavac registrovan na teritoriji Bosne i Hercegovine) / tovarno - transportnom listu (primjenjuje se u slučaju kada je Prodavac registrovan van teritorije Bosne i Hercegovine)*;

b) kvalitativno – u skladu sa Sertifikatom kvaliteta Robe, izdatim od strane proizvođača ili Prodavaca.

***opcija****: ili u skladu sa Zapisnikom o kvalitativnom prijemu robe koji Naručilac potpisuje u roku od 15 dana od dana isporuke Robe.*

4.6. U slučaju da Kupac ima prigovor vezano za količinu i kvalitet preuzete Robe, dužan je da u roku od 15 dana nakon isporuke Robe dostavi takav prigovor Prodavcu u pismenom obliku.

4.7. U slučaju isporuke Robe u nedovoljnoj količini, Kupac ima pravo da plati samo onu količinu Robe koja je isporučena.

4.8. U slučaju isporuke Robe neodgovarajućeg kvaliteta, Kupac ima pravo da po sopstvenom izboru zahtjeva proporcionalno smanjenje kupoprodajne cijene Robe, besplatno otklanjanje nedostataka kod Robe ili zamjenu Robe odgovarajućeg kvaliteta, u roku od \_\_\_\_\_\_\_\_\_\_\_\_od trenutka kada o tome obavjesti Prodavaca.

4.9. Pravo vlasništva na Robu prelazi sa Prodavaca na Kupca od datuma isporuke.

**5. AMBALAŽA I OZNAČAVANjE**

5.1. Roba se mora dostavljati u ambalaži pogodnoj za prevoz, koja odgovara prirodi Robe koja se isporučuje. Ambalaža mora štititi Robu od bilo kakvih povreda i korozije tokom prevoza, uzimajući u obzir eventualne usputne pretovare, kao i dugotrajno skladištenje.

5.2. Prije pakovanja, svi obrađeni dijelovi Robe moraju biti konzervirani na odgovarajući način, koji će zaštititi Robu od kvara tokom prevoza i skladištenja.

5.3. Prodavac je odgovoran za gubitke ili oštećenja Robe, nastale zbog nekvalitetne ili nepropisne konzervacije, označavanja i pakovanja Robe, kao i za stvarnu štetu, vezanu za isporuku Robe na pogrešnu adresu zbog nepotpunog ili neispravnog označavanja.

**6. GARANCIJE**

6.1. Kvalitet proizvedene i isporučene Robe potvrđuje se potvrdama o usklađenosti.

Prodavac garantuje:

a) da je Roba nova i odgovara tehničkim zahtjevima;

b) da će prilikom izrade Robe primjenjivati visokokvalitetni materijali, te da će biti obezbjeđena prvoklasna obrada i tehnologija izrade Robe,

v) da komplet Robe koja se izrađuje odgovara uslovima ovog Ugovora.

6.2. Garantni rok za Robu počinje sa datumom isporuke Robe i navodi se za svaku vrstu Robe u specifikaciji (Prilog br. 1).

6.3. Ukoliko nakon preuzimanja Robe, ili tokom garantnog roka, budu uočeni nedostaci kod Robe, ili neusklađenost Robe sa uslovima iz ovog Ugovora, Prodavac je dužan za svoj račun otkloniti uočene nedostatke, ili zamijeniti robu sa novom ispravnom robom u roku od 15 (petnaest) kalendarskih dana, ili u periodu potrebnom za pripremu i isporuku nove Robe odgovarajućeg kvaliteta, a u skladu sa predviđenim rokovima isporuke, te nadoknaditi Kupcu gubitke koji su potvrđeni dokumentima.

Sve troškove vezane za zamjenu Robe snosi Prodavac.

6.4. Osnov za zamjenu nekvalitetne robe predstavlja Zapisnik o uočenim nedostacima Robe, potpisan od strane ovlašćenih predstavnika Strana ili Zapisnik o nezavisnom ispitivanju.

6.5. U slučaju spora između Strana vezano za kvalitet Robe, na zahtjev bilo koje od Strana može biti određeno nezavisno ispitivanje i analiza Robe, s tim da usluge sprovođenja nezavisnog ispitivanja i analize snosi Strana koja je isto zahtjevala. Ukoliko nezavisno ispitivanje i analiza pokažu da je Roba nekvalitetna ili da ima nedostatke, troškove sprovođenja nezavisnog ispitivanja i analize snosi Prodavac. Prodavac će u tom slučaju izvršiti naknadu troškova sprovođenja nezavisnog ispitivanja i analize, a na osnovu dokumenata kojima se isto potvrđuje.

6.6. Ukoliko Prodavac ne izvrši u predviđenom roku garantne obaveze, utvrđene tačkom 6.3. ovog Ugovora, Kupac ima pravo da ih otkloni angažovanjem trećih lica, pri tome će troškovi ići na račun Prodavaca, koji ih je dužan nadoknaditi u roku od 7 dana od trenutka kada Kupac ispostavi odgovarajući zahtjev.

**7. ODGOVORNOST STRANA**

7.1. Za neizvršavanje i/ili nepotpuno, odnosno djelimično izvršavanje obaveza po ovom Ugovoru, oštećena Strana ima pravo tražiti, od Strane koja je prekršila obaveze, ugovornu kaznu u visini od 0,1% od vrijednosti Ugovora za svaki dan kašnjenja.

***Opcija:***

7.1. Za neizvršavanje i/ili nepotpuno, odnosno djelimično izvršavanje obaveza po ovom Ugovoru, oštećena Strana ima pravo tražiti, od Strane koja je prekršila obaveze, ugovornu kaznu u visini od 0,1% od vrijednosti Ugovora za svaki dan kašnjenja. Ukoliko Prodavac u izvršavanju svojih obaveza kasni više od 21 dan, Kupac ima pravo naplatiti ugovornu kaznu za neodgovarajuće izvršenje ugovornih obaveza u iznosu od 10% od vrijednosti Ugovora dodatno uz gore navedеnu ugovornu kaznu.

7.2. Strane su se dogovorile da datum početka obračunavanja iznosa ugovorne kazne bude datum neizvršavanja i/ ili nepotpunog, odnosno djelimičnog izvršavanja svojih obaveza u rokovima određenim ovim ugovorom jedne od strana, nezavisno od njihovog priznanja dužnikom. Prinudno naplaćivanje bilo kojih ugovornih kazni predviđenih ovim ugovorom, ne oslobađa strane od izvršenja obaveza koje proizilaze iz ovog ugovora.

**8. VIŠA SILA**

8.1. „Viša sila" predstavlja bilo kakav događaj, koji izlazi izvan granica kontrole Prodavca ili Kupca, u zavisnosti od toga o čemu se radi, i koja nastaje nezavisno od toga kakve je mjere predostrožnosti preduzela dotična Strana i odnosi se na sljedeće događaje:

a) rat, neprijateljska dejstva ili ratne operacije (nezavisno od toga da je rat objavljen ili nije), upad, djelovanje spoljnjeg protivnika, građanski rat, ili

b) ustanak, revolucija, pobune, bune, zbacivanje sa vlasti civilne ili vojne vlade, zavjera, oružani sukobi, društveni nemiri, teroristički akti, ili

c) konfiskacija, nacionalizacija, mobilizacija, pljenidba ili rekvizicija po naređenju bilo koje vlade ili pravnih ili stvarnih vlasti ili vladara ili zbog nekog drugog činjenja ili nečinjenja lokalne vlasti ili vladara ili zbog nekog drugog činjenja ili nečinjenja lokalnog organa vlasti ili nacionalne vlade, ili

d) štrajk, sabotaža, lokaut, embargo, ograničenje uvoza/izvoza, blokiranje luka, nedostatak običnih sredstava društvenog transporta i veze, brodolomi, nedostatka ili ograničenje u snabdijevanju električnom energijom, epidemija, karantin, kuga, ili

e) zemljotresi, klizišta, prorada vulkana, požar, poplave ili pojava cunamija, tajfun ili ciklon, uragan, oluja, udar groma ili druge pojave sa katastrofalnim posljedicama, ispuštanje radijacije, udarni talasi poslije atomskih udara, radioaktivno djelovanje na lokalnu sredinu, udarni talasi, koje izazivaju avioni ili drugi leteći objekti ili drugi događaji, koje objektivno nije mogla predvidjeti niti jedna Strana ili druge prirodne i vještački izazvane okolnosti.

8.2. Pod uslovom da viša sila spriječi, zasmeta ili prolongira izvršenje obaveza iz Ugovora neke od Strana-ugovornica, ta Strana je obavezna da u pisanoj formi obavijesti dugu stranu o nastaloj situaciji i događajima u roku od 5 (pet) dana poslije pojave takve situacije i da preda potvrde izdate od strane nadležnih organa u najkraćem roku.

8.3. Strana ili Strane, koja pošalje takvo obavještenje, biće oslobođena od izvršenja ili potpunog izvršenja svojih obaveza po Ugovoru sve dotle, dok traje odgovarajuća viša sila i u onoj mjeri u kojoj ta sila sprečava, smeta ili prolongira toj strani izvršenje svojih obaveza.

8.4. Strana ili Strane, koje su izložene djelovanju više sile ulažu razumne napore kako bi se umanjile posljedice djelovanja više sile na izvršenje njihovih obaveza prema Ugovoru, ali to ne utiče na pravo svake strane da ima pravo raskinuti Ugovor u skladu sa uslovima, navedenim u daljem tekstu, tačkom 8.6.

8.5. Bilo kakva zadržavanja ili neizvršenje neke od Strana svojih obaveza zbog djelovanja više sile,

a) ne predstavljaju razlog za neizvršavanje ili kršenje uslova Ugovora, i

b) ne predstavljaju razlog za podnošenje bilo kakve reklamacije u odnosu na štetu ili na troškove i izdatke, koji su vezani za njih, u onoj mjeri u kojoj su ova zadržavanja ili neizvršavanja posljedica djelovanja više sile.

8.6. Ukoliko okolnosti više sile traju 30 (tridese)t i više dana, svaka Strana ima pravo da raskine Ugovor s tim da je obavezna da obavijesti drugu Stranu o svojoj namjeri.

8.7. U cijelom periodu trajanja okolnosti više sile obaveze između Ugovornih strana miruju, a po prestanku važenja svaka Ugovorna strana je dužna izvršiti obaveze preuzete ovim Ugovorom.

8.8. U slučaju raskida Ugovora usljed okolnosti djelovanja više sile Kupac će platiti Prodavcu za isporučenu robu koja postaje vlasništvo Kupca.

**9. PRELAZNE I ZAKLJUČNE ODREDBE**

9.1. Kupac ili Prodavac imaju pravo na jednostrani raskid ovog Ugovora, ukoliko bilo koja od Strana zakasni sa izvršenjem obaveza po ovom Ugovoru duže od mjesec dana.

*Opciono:*

Kupac ima pravo da u svakom trenutku jednostrano raskine izvršenje Ugovora, pri čemu je isti dužan da plati Prodavcu samo dio utvrđene cijene, koji je proporcionalan dijelu Robe isporučene prije prijema obavještenja o raskidu Ugovora od strane Kupca. U slučaju jednostranog raskida Ugovora od strane Kupca, Ugovor će se smatrati raskinutim od datuma kada Prodavac primi pismeno obavještenje Kupca o raskidu ugovora, ili od nekog drugog datuma, navedenog u takvom obavještenju.

9.2. Prilikom promjene naziva (imena) Strana, njihovih pravnih statuta i pravne odgovornosti, adresa i bankarskih podataka, Strana, kod koje je došlo do izmjena, je dužna da u roku od tri dana o tome obavijesti drugu Stranu.

9.3. Svaka od Strana dužna je da obezbijedi zaštitu Povjerljivih informacija, koje joj postanu dostupne u okviru ovog Ugovora, od neovlaštenog korišćenja, širenja ili objavljivanja.

9.3.1. Za potrebe ovog Ugovora, termin „Povjerljive informacije“ označava sve informacije po ovom Ugovoru koje imaju stvarnu ili potencijalnu vrijednost zbog toga što su nepoznate trećim licima, koje nisu namijenjene širu distribuciju i/ili korišćenje od strane neograničenog kruga lica, koje zadovoljavaju zahtjeve iz zakonskih propisa Bosne i Hercegovine, ili informacije koje Strane izričito definišu kao povjerljive.

9.3.2. Zaštita povjerljivih informacija mora se osiguravati u periodu izvršenja ovog Ugovora, kao i u roku od tri godine od završetka njegovog roka važenja, a u pogledu „know-how“ – sve dok je na snazi povjerljivost podataka koji čine njegov sadržaj. Odgovarajuća Strana ovog Ugovora snosi odgovornost za činjenje (nečinjenje) svojih radnika i drugih lica koja dobiju pristup Povjerljivim informacijama.

9.3.3. Obaveze poštovanja povjerljivosti, koje su predviđene ovim Ugovorom, ne obuhvataju slučajeve dostavljanja informacija državnim organima na način utvrđen zakonskim propisima Bosne i Hercegovine, a takođe se ne odnose na javno dostupne informacije, koje su postale poznate trećim licima bez krivice Strana.

9.3.4. Šteta, izazvana povredom odredbe o povjerljivosti, određuje se i nadoknađuje u skladu sa važećim zakonskim propisima Bosne i Hercegovine.

9.4. Prodavac primjenjuje interna pravila i protokole režima ulaska i kretanja po teritoriji Kupca.

9.5. Sve dopune i izmjene ovog Ugovora imaju pravnu snagu samo u slučaju ako su sastavlјene u pismenom obliku, kao Aneks ovog Ugovora, i ako su potpisane od ovlašćenih predstavnika Strana.

9.6. Ni jedna od Strana nema pravo predati svoje obaveze po Ugovoru trećoj strani bez pismene saglasnosti druge Strane.

9.7. Svi prilozi ovog Ugovora čine njegov sastavni dio.

9.8. Svi sporovi, nesuglasice ili potraživanja, nastali iz ovog Ugovora ili u vezi sa njim, uključujući one koji se tiču njegovog izvršenja, povrede, raskida ili ništavnosti, rješavaće se kod Okružnog privrednog suda u Doboju.

Ovaj Ugovor reguliše se pravnim propisima Republike Srpske, Bosne i Hercegovine.

9.9. Ovaj Ugovor sačinjen je u 2 primjerka, po jedan primjerak za svaku od Strana.

9.10. Sva korespondencija i pregovori koji su se desili do potpisivanja ovog Ugovora smatraju se nevažećim i nemaju pravnu snagu.

**10. ANTIKORUPCIONE MJERE**

Prilikom izvršenja obaveza po ovom Ugovoru, Strane, njihova povezana lica, radnici ili posrednici neće platiti, neće predložiti da plate i neće dozvoliti plaćanje bilo kojih novčanih sredstava ili materijalnih vrijednosti bilo kojim licima, direktno ili indirektno, radi vršenja uticaja na radnje ili odliuke takvih lica, a u cilju sticanja određenih nezakonitih prednosti, ili u druge nezakonite svrhe.

Prilikom izvršenja svojih obaveza po ovom Ugovoru, Strane, njihova povezana lica, radnici ili posrednici neće vršiti radnje koje su zakonskim propisima koji se odnose na ovaj Ugovor kvalifikovane kao davanje ili uzimanje mita, potplaćivanje, kao iradnje kojim se krše zahtjevi iz važećih zakonskih propisa i međunarodnih pravnih akata o borbi protiv legalizacije (pranja novca) od prihoda stečenih kriminalom.

Svaka od Strana ovog Ugovora odbiće da na bilo koji način stimuliše radnike druge Strane, uključujući davanje novčanih iznosa, poklona, besplatnog izvršavanja radova (usluga) za njihov račun, kao i na druge načine koji nisu navedeni u ovoj tački, a kojim bi se takav radnik stavio u određenu zavisnost, i kojim bi se obezbjedio da taj radnik vrši određene radnje u korist Strane koja je omogućila takvu stimulaciju.

Pod radnjama radnika koje bi takav radnik vršio u korist strane koja mu je omogućila stimulaciju podrazumjevaju se:

- Omogućavanje neopravdanih prednosti u odnosu na druge saugavarače;

- Davanje određenih garancija;

- Ubrzavanje postojećih procedura;

* Druge radnje koje takav radnik vrši u okviru svojih radnih dužnosti, a koje su u suprotnosti sa principima transparentnosti i otvorenosti u odnosima između Strana.

U slučaju da neka od Strana sumnja da je došlo , ili da može doći do povrede neke od odredbi iz ovog člana Ugovora, ta Strana je dužna da obavjesti o tome drugu Stranu u pismenom obliku. U takvom pismenom obavještenju data Strana je dužna da se pozove na činjenice ili da dostavi materijale koji osnovno potvrđuju, ili daju osnovu za pretpostavku da je došlo, ili da može da dođe do povrede određenih odredbi iz ovog člana Ugovora. Nakon što uputi pismeno obavještenje, odgovarajuća strana ima pravo da obustavi izvršenje obaveza po ovom Ugovoru, sve dok od druge Strane ne dobije potvrdu toga da do povrede nije došlo, ili neće doći. Takva potvrda mora biti poslana u roku od deset radnih dana od datuma prijema pismenog obavještenja.

Strane u ovom Ugovoru prihvatiće sprovođenje postupaka za sprečavanje korupcije i kontrolisaće poštovanje istih. Pri tome će Strane uložiti razumne napore da minimalizuju rizike iz poslovnih odnosa sa saugovaračima koji mogu biti uključeni u koruptivne aktivnosti, i uzajamno će sarađivati u cilju sprečavanja korupcije. Pri tome će Strane osigurati sprovođenje kontrolnih postupaka u cilju sprečavanja rizika od uključivanja Strana u koruptivne aktivnosti.

Strane će garantovati sprovođenje odgovarajućeg postupka vezano za činjenice dostavljene tokom izvršenja ovog Ugovora, uz poštovanje principa povjerljivosti i primjene efikasnih mjera za otklanjanje problema u praksi i sprečavanje mogućih konfliktnih situacija.

Strane će garantovati punu povjerljivost vezano za izvršenje odredbi iz ovog člana Ugovora, kao i odsustvo negativnih posljedica, kako ukupno za Stranu koja se obratila sa zahtjevom, tako i za konkretne radnike Strane koja se obratila sa zahtjevom, a koji su prijavili izvršene povrede.

U slučaju da jedna od Strana prekrši obavezu uzdržavanja od radnji zabranjenih ovim članom, i/ili u slučaju da druga Strana u Ugovorom utvrđenom roku ne dobije potvrdu toga da do povrede nije došlo i neće doći, druga Strana može da raskine ovaj Ugovor na zakonom utvrđen način. Strana na čiju inicijativu, a po osnovama predviđenim odredbama ovog člana, Ugovor bio raskinut, ima pravo da zahtjeva naknadu stvarne štete koja je nastala zbog raskida.

**11. ROK VAŽENJA UGOVORA**

11.1. Ovaj Ugovor stupa na snagu sa danom njegovog potpisivanja i važi do izvršenja svih ugovorenih obaveza Strana, ako ne bude ranije raskinut u skladu sa uslovima ovog Ugovora ili važećim zakonom.

**12. PRAVNE ADRESE I REKVIZITI STRANA**

|  |  |
| --- | --- |
| **Prodavac:**  Naziv kompanije:  Adresa:  JIB:  Registarski broj:  Telefon:  Bankarski rekviziti:  Broj žiro-računa / IBAN:  SWIFT:  Naziv banke:  **Prodavac:**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_ | **Kupac:**  „Rafinerija ulja Modriča“ a.d. Modriča  Vojvode Stepe Stepanovića 49  74480 Modriča, Bosna i Hercegovina  JIB: 4400194130000  Broj uloška: 60-02-0007-10  Telefon: +387 53 810 111  Bankarski rekviziti:  Broj žiro-računa: 567-241-11000247-74  Naziv banke: Atos Bank ad  **Kupac:**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

**Prilog br. 1 Ugovora br. 01- /26**

**od \_\_\_\_\_\_ god.**

**SPECIFIKACIJA**

**Prodavac**

**Adresa**

**Kupac:** „Rafinerija ulja Modriča“ a.d. Modriča

**Adresa:** Vojvode Stepe Stepanovića br. 49, 74480 Modriča

|  |  |  |  |  |  |  |  |
| --- | --- | --- | --- | --- | --- | --- | --- |
| r.b. | Naziv robe | Jed  mjere | Količina | Jedinična cijena | Način isporuke | Rok  važenja garancije | Ukupna vrijednost |
| 1 | motorna kosačica VILLAGER FALCON 6111H MATIC | kom | 1 |  |  |  |  |
| 2 | trimer za košenje trave Stihl FS 350 | kom | 1 |  |  |  |  |
|  | **Ukupno** | | | | | |  |

Spisak tehničke dokumentacije koja se prilaže uz Robu:

1. atesti

**REKVIZITI I POTPISI STRANA**

|  |  |
| --- | --- |
| **Prodavac:**  Naziv kompanije:  Adresa:  Registarski broj:  JIB:  Telefon:  Bankarski rekviziti:  Broj žiro-računa / IBAN:  SWIFT:  Naziv banke:  **Prodavac**  \_\_\_\_\_\_\_\_\_\_\_\_\_\_\_\_\_\_\_\_\_\_\_ | **Kupac:**  „Rafinerija ulja Modriča“ a.d. Modriča  Vojvode Stepe Stepanovića 49  74480 Modriča, Bosna i Hercegovina  JIB: 4400194130000  Broj uloška: 60-02-0007-10  Telefon: +387 53 810 111  Bankarski rekviziti:  Broj žiro-računa: 567-241-11000247-74  Naziv banke: Atos Banka ad  **Kupac**  \_\_\_\_\_\_\_\_\_\_\_\_\_\_\_\_\_\_ |